proxectonos/corpus_dominio_legal_administrativo_tmp huggingface dataset:
ORDE do 5 de febreiro de 2019 pola que se autoriza o centro privado plurilingüe Las Acacias-Montecastelo, de Vigo, como resultado da fusión dos centros privados Las Acacias e Montecastelo da mesma localidade.
Consellería de Educación, Universidade e Formación Profesional — III. Outras disposicións — 22/02/2019

A representación da titularidade do centro privado (CPR) Las Acacias e do CPR Montecastelo, ambos de Vigo, solicita a súa fusión nun único centro coa denominación de CPR Plurilingüe Las Acacias-Montecastelo.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995, que o desenvolve, por proposta da Dirección Xeral de Centros e Recursos Humanos,
Artigo 1.
Autorización
Autorizar o centro privado (CPR) Plurilingüe Las Acacias-Montecastelo como resultado da fusión nun único centro do CPR Las Acacias e do CPR Montecastelo. A configuración do novo centro é a que se detalla a seguir:
Composición resultante:
Formación profesional:
a) Ciclos formativos de grao medio (CM), modalidade presencial:
1 CM Sistemas microinformáticos e redes (2 unidades, 30 alumnos/as cada unha).
1 CM Instalacións eléctricas e automáticas (2 unidades, 30 alumnos/as cada unha).
b) Ciclos formativos de grao superior (CS), modalidade presencial:
1 CS Automatización e robótica industrial (2 unidades, 30 alumnos/as cada unha).
1 CS Desenvolvemento de aplicacións multiplataforma (2 unidades, 30 alumnos/as cada unha).
1 CS Desenvolvemento de aplicacións web (2 unidades, 30 alumnos/as cada unha).
c) Ciclos formativos na modalidade semipresencial e/ou a distancia:
1 CS Desenvolvemento de aplicacións multiplataforma.
1 CS Desenvolvemento de aplicacións web.
Artigo 2.
Extinción da autorización
Extinguir a autorización do CPR Plurilingüe Las Acacias (código 36011831) e o CPR Plurilingüe Montecastelo (código 36011191).
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O novo centro queda obrigado ao cumprimento da normativa vixente e a solicitar a oportuna revisión da autorización cando deba modificarse calquera dos datos que sinala a presente orde.
Disposición derradeira
A presente orde terá efectos do día 1 de setembro de 2019.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no
Diario Oficial de Galicia,
segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de febreiro de 2019
RESOLUCIÓN do 7 de febreiro de 2019, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 18 de decembro de 2017 pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2018.
Consellería do Medio Rural — III. Outras disposicións — 20/02/2019

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta dirección xeral
Ordenar a publicación, no
Diario Oficial de Galicia
, das axudas concedidas con cargo á Orde do 18 de decembro de 2017, pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2018, e que figuran como anexo nesta resolución.
Santiago de Compostela, 7 de febreiro de 2019
RESOLUCIÓN do 7 de febreiro de 2019, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 28 de decembro de 2017 pola que se establecen as bases reguladoras das axudas para os investimentos para a elaboración e comercialización de produtos vitivinícolas para o período 2019-2023, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2018.
Consellería do Medio Rural — III. Outras disposicións — 20/02/2019

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta dirección xeral
Ordenar a publicación, no Diario Oficial de Galicia, das axudas concedidas con cargo á Orde do 28 de decembro de 2017 pola que se establecen as bases reguladoras das axudas para os investimentos para a elaboración e comercialización de produtos vitivinícolas para o período 2019-2013, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2018, e que figuran como anexo nesta resolución.
Santiago de Compostela, 7 de febreiro de 2019
RESOLUCIÓN do 7 de febreiro de 2019, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 28 de decembro de 2017 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2018.
Consellería do Medio Rural — III. Outras disposicións — 20/02/2019

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta dirección xeral
Ordenar a publicación, no
Diario Oficial de Galicia
, das axudas concedidas con cargo á Orde do 28 de decembro de 2017 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2018, e que figuran como anexo nesta resolución.
Santiago de Compostela, 7 de febreiro de 2019
RESOLUCIÓN do 30 de xaneiro de 2019 pola que se dá publicidade á modificación e prórroga, polo prazo dun ano, da encomenda ao Consorcio Galego de Servizos de Igualdade e Benestar da execución dun servizo de transporte aos centros públicos competencia desta consellería.
Consellería de Política Social — III. Outras disposicións — 20/02/2019

Mediante Resolución de data 30 de decembro de 2014 encoméndase ao Consorcio Galego de Servizos de Igualdade e Benestar a xestión dun servizo de transporte regular aos centros públicos competencia da Consellería de Política Social, con vixencia ata o 31 de decembro de 2015; será prorrogada por períodos anuais. Na actualidade, en virtude da Resolución do 31 de decembro de 2018, modifícase e prorrógase a mencionada encomenda polo prazo dun ano.
– Actividade. Servizo consistente no deseño de rutas e traslado dos usuarios designados pola Consellería de Política Social aos seguintes centros públicos: Centro Ocupacional do Saiar, Centro de día de Volta do Castro, Centro de día das Gándaras, Centro de persoas con discapacidade psíquica de Redondela, Centro de persoas con discapacidade psíquica de Sarria, Centro de atención a persoas con discapacidade da Coruña e Centro de día de Burela para o desenvolvemento das actividades propias dos centros.
– Natureza e alcance da xestión encomendada. Esta encomenda ten natureza intra subxectiva, tendo en conta a adscrición do Consorcio Galego de Servizos de Igualdade e Benestar á Consellería de Política Social por razón da materia. Consonte o previsto polos artigos 47 e 95 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 6.3 e 32 da Lei 9/2017, do 8 de novembro, de contratos do sector público, o Consorcio Galego de Servizos de Igualdade e Benestar ten a consideración de medio propio e servizo técnico da Consellería de Política Social.
– Prazo de vixencia. O período de execución comeza o 1 de xaneiro de 2019 e rematará o 31 de decembro de 2019.
– Modalidade de financiamento. Esta encomenda finánciase con fondos propios.
Santiago de Compostela, 30 de xaneiro de 2019
EXTRACTO da Orde do 4 de febreiro de 2019 pola que se convocan axudas para a realización de actividades de formación en linguas estranxeiras no ano 2019, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Educación, Universidade e Formación Profesional — III. Outras disposicións — 20/02/2019

BDNS (Identif.): 440122.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Alumnado de centros sostidos con fondos públicos da Comunidade Autónoma de Galicia que estea cursando durante o curso 2018/19, no réxime xeral, 1º, 2º, 3º ou 4º da educación secundaria obrigatoria ou 1º ou 2º de bacharelato.
Segundo. Obxecto
Establecer as bases e convocar axudas, en réxime de concorrencia competitiva, para realizar as actividades de formación, dirixidas á mellora das competencias en linguas estranxeiras do alumnado de distintos niveis dos centros docentes sostidos con fondos públicos en Galicia, durante o ano 2019.
Terceiro. Bases reguladoras
Orde do 4 de febreiro de 2019 pola que se convocan axudas para a realización de actividades de formación en linguas estranxeiras no ano 2019, destinadas ao alumnado dos centros docentes sostidos con fondos públicos, en réxime de concorrencia competitiva.
Cuarto. Importe
Importe total da convocatoria: 1.483.323,30 euros.
Número de prazas: 1.600.
Importe individual: a contía da axuda para cada persoa beneficiaria será a resultante de aplicar a diferenza entre o custo por praza e a achega que lle corresponda segundo os custos e os grupos de achega familiar (A, B, C e D) sinalados na táboa seguinte e de acordo co procedemento aplicado para a súa selección e asignación a un grupo de achega familiar:
Quinto. Prazo de presentación de solicitudes
Un mes, contado a partir do día seguinte ao da publicación desta orde no
Diario Oficial de Galicia.
Santiago de Compostela, 4 de febreiro de 2019
CORRECCIÓN DE ERROS. Resolución do 13 de decembro de 2018, da Secretaría Xeral de Emprego, pola que se lles dá publicidade ás festas laborais de carácter local para o ano 2019, correspondentes aos concellos das catro provincias da Comunidade Autónoma de Galicia.
Consellería de Economía, Emprego e Industria — III. Outras disposicións — 20/02/2019

Advertido erro na devandita resolución, publicada no Diario Oficial de Galicia número 243, do 21 de decembro de 2018, cómpre facer a seguinte corrección:
Na páxina 53264, no anexo II, provincia de Lugo, onde di: «24. Guntín: 5 de marzo, Martes de Entroido; 2 de xullo, luns das festas de Guntín», debe dicir: «24. Guntín: 5 de marzo, Martes de Entroido; 8 de xullo, luns das festas de Guntín».
CORRECCIÓN DE ERROS. Orde do 31 de decembro de 2018 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2019.
Consellería de Economía, Emprego e Industria — III. Outras disposicións — 20/02/2019

Advertido un erro na devandita orde, publicada no Diario Oficial de Galicia número 27, do 7 de febreiro de 2019, cómpre efectuar a seguinte corrección:
Na páxina 7912, no artigo 33, Contía das axudas, parágrafo 1, onde di: «...No caso de axudas de custo e desprazamento, a subvención non superará os 1.000 euros. O importe da subvención para gastos derivados do informe de auditoría da conta xustificativa non superará os 3.000 euros», debe dicir: «...No caso de axudas de custo e desprazamento, a subvención non superará os 1.500 €. O importe da subvención para gastos derivados do informe de auditoría da conta xustificativa non superará os 3.000 euros».
RESOLUCIÓN do 5 de febreiro de 2019, da Secretaría Xeral de Emprego, pola que se dá publicidade das subvencións concedidas ao abeiro da Orde do 26 de decembro de 2017 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-economía social), cofinanciadas parcialmente con cargo ao programa operativo do Fondo Social Europeo, e se convocan para o ano 2018 (Diario Oficial de Galicia número 18, do 25 de xaneiro de 2018).
Consellería de Economía, Emprego e Industria — III. Outras disposicións — 20/02/2019

En cumprimento do disposto no artigo 11.1 da Orde do 26 de decembro de 2017 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-economía social), cofinanciadas parcialmente con cargo ao programa operativo do Fondo Social Europeo, e se convocan para o ano 2018 (DOG núm. 18, do 25 de xaneiro de 2018) resolvo que se proceda á publicación das subvencións concedidas que se indican no anexo, cun importe total de 3.189.190,44 euros, con cargo ás aplicacións 09.40.324C.470.0 e 09.40.324C.470.1 dos orzamentos xerais da Comunidade Autónoma de Galicia para o exercicio 2018.
Santiago de Compostela, 5 de febreiro de 2019
Programa I: Fomento do emprego en cooperativas e sociedades laborais
Aplicación: 09.40.324C.470.0
Programa II: Fomento do acceso á condición de persoa socia
Aplicación: 09.40.324C.470.1
CORRECCIÓN DE ERROS. Resolución do 28 de decembro de 2018 pola que se establecen as bases reguladoras e se convocan para o ano 2019, en réxime de concorrencia competitiva, as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020 (código de procedemento IN500A).
Axencia Galega da Industria Forestal — III. Outras disposicións — 21/02/2019

Advertido erro na referida resolución, publicada no
Diario Oficial de Galicia
núm. 31, do 13 de febreiro de 2019, é necesario facer a seguinte corrección:
Na páxina 9145, no artigo 15.4, onde di: «Presentar a renuncia ás axudas fóra do devandito prazo suporá que a empresa non poderá solicitar axudas para os investimentos recollidos nesta resolución nas dúas seguintes convocatorias.», debe dicir: «Presentar a renuncia ás axudas fóra do devandito prazo ou non presentar a renuncia nos casos de inexecución total do investimento subvencionado suporá que a empresa non poderá solicitar axudas para os investimentos recollidos nesta resolución nas dúas seguintes convocatorias».
RESOLUCIÓN do 11 de febreiro de 2019, da Secretaría Xeral de Emprego, pola que se dá publicidade das axudas concedidas ao abeiro da Orde do 5 de decembro de 2017 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2018 (Diario Oficial de Galicia número 1, do 2 de xaneiro de 2018).
Consellería de Economía, Emprego e Industria — III. Outras disposicións — 21/02/2019

En cumprimiento do disposto no artigo 15.1 da Lei 9/2007, de 13 de xuño, de subvencións de Galicia e do artigo 17 da Lei 1/2016, do 18 de xaneiro, de transparencia e bo goberno
Ordenar a publicación no
Diario Oficial de Galicia
das subvencións indicadas no anexo, concedidas con cargo á aplicación orzamentaria 09.40. 322C 470.2 código de proxecto 2015 00561 ao abeiro da Orde do 5 de decembro de 2017 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2018 (
Diario Oficial de Galicia
número 1, do 2 de xaneiro de 2018).
O Programa de incentivos ás empresas de inserción laboral (EIL) regulados nesta orde, está financiado con fondos finalistas do Estado recibidos do Servizo Público de Emprego Estatal.
Santiago de Compostela, 11 de febreiro de 2019
TR 356A Incentivos ás empresas de inserción laboral (EIL)
RESOLUCIÓN do 7 de febreiro de 2019, da Dirección Xeral de Orientación e Promoción Laboral, pola que se procede á publicación das subvencións concedidas en virtude da Orde do 7 de marzo de 2017 pola que se establecen as bases reguladoras e se procede á convocatoria pública de subvencións para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia, correspondente aos exercicios de 2017 e 2018 (código de procedemento TR301K).
Consellería de Economía, Emprego e Industria — III. Outras disposicións — 21/02/2019

A Lei 9/2007, do 13 de xuño, de subvencións de Galicia (DOG núm. 121, do 25 de xuño), dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
A Orde da Consellería de Economía, Emprego e Industria do 7 de marzo de 2017 (DOG núm. 59, do 24 de marzo), estableceu as bases reguladoras e procedeu á convocatoria pública de subvencións para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia, correspondente aos exercicios de 2017 e 2018 (código de procedemento TR301K).
A convocatoria tiña como finalidade concretar os principios xerais contidos na Lei 9/2007, do 13 de xuño, de subvencións de Galicia, no relativo ás axudas para os cursos de formación profesional para o emprego así como determinar os criterios e o procedemento a seguir na execución de accións formativas dirixidas prioritariamente a mellorar a cualificación profesional das persoas traballadoras desempregadas correspondentes aos exercicios de 2017 e 2018.
O financiamento das axudas previstas na orde de convocatoria efectuouse con cargo ás aplicacións e créditos orzamentarios 09.41.323A.460.1, 09.41.323A.471.0 e 09.41.323A.481.0.
As ordes da Consellería de Economía, Emprego e Industria do 26 de xullo de 2017, DOG núm. 148, do 4 de agosto, e do 22 de setembro de 2017, DOG núm. 188, do 3 de outubro, ampliaron a dotación orzamentaria inicial establecida na Orde do 7 de marzo de 2017 con créditos incorporados procedentes de fondos finalistas da mesma aplicación e proxecto que o crédito inicial.
O importe total final das axudas, desagregado por aplicación e anualidade, recóllese na seguinte táboa:
A relación de subvencións concedidas e entidades beneficiarias ordenadas por código de expediente publícase como anexo desta resolución.
Santiago de Compostela, 7 de febreiro de 2019
RESOLUCIÓN do 7 de febreiro de 2019, da Secretaría Xeral Técnica da Consellería do Mar, pola que se dá publicidade dunha encomenda de xestión ao medio propio Fundación Centro Tecnolóxico do Mar para ser executada durante o ano 2019.
Consellería do Mar — III. Outras disposicións — 19/02/2019

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
– Resolución do 26 de febreiro de 2018, da Consellería do Mar, pola que se lle encarga ao medio propio Fundación Centro Tecnolóxico do Mar (Cetmar), a execución do proxecto de reinstalación na ría de Aldán dos moluscos bivalvos procedentes de zonas de produción declaradas como clase C no litoral sur da Comunidade Autónoma de Galicia durante o ano 2019. Expediente tramitado como anticipado de gasto.
– Actividade: realización pola fundación Cetmar das accións para desenvolver todos os procedementos operativos necesarios para poñer en funcionamento a zona de reinstalación dos moluscos bivalvos procedentes de zonas de produción declaradas como clase C no litoral Sur (ría de Aldán) da Comunidade Autónoma de Galicia durante o ano 2019.
– Natureza e alcance da xestión encomendada: encomenda de xestión a medios propios ao ter a Fundación Centro Tecnolóxico do Mar (Cetmar) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 1 de xaneiro ata o 31 de decembro de 2019.
– Financiamento: tramitouse cono anticipado de gasto con cargo aos orzamentos da Comunidade Autónoma de Galicia na aplicación orzamentaria 15.03.723A.604.2, código do proxecto 2016 00255, e foi cofinanciada polo Fondo Europeo Marítimo e de Pesca nun 75 % (medida asistencia técnica).
Santiago de Compostela, 7 de febreiro de 2019
RESOLUCIÓN do 11 de febreiro de 2019 pola que se aproban e se fan públicas as relacións definitivas de admitidos e excluídos nas probas para a obtención da habilitación do persoal de acceso a espectáculos públicos e actividades recreativas, así como a composición do tribunal cualificador, a data, a hora e o lugar de realización das probas.
Academia Galega de Seguridade Pública — III. Outras disposicións — 19/02/2019

De conformidade co establecido no artigo 5 da Orde do 21 de xaneiro de 2010 pola que se regula a actividade de control de acceso a espectáculos públicos e actividades recreativas e se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), e no punto sétimo da Resolución do 29 de outubro de 2018 pola que se convocan probas para a obtención da habilitación do persoal de control de acceso a espectáculos públicos e actividades recreativas (DOG núm. 212, do 7 de novembro), esta dirección xeral
Aprobar as listaxes definitivas de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 29 de outubro de 2018 pola que se convocan probas para a obtención da habilitación do persoal de control de acceso a espectáculos públicos e actividades recreativas (DOG núm. 212, do 7 de novembro).
A listaxe definitiva de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es
A listaxe definitiva de aspirantes excluídos, con indicación da causa determinante da súa exclusión, figura como anexo a esta resolución.
• Composición do tribunal cualificador.
1. O tribunal cualificador das probas correspondentes a esta convocatoria está formado polos seguintes membros:
– Tribunal titular:
– Tribunal suplente:
2. O réxime xurídico aplicable ao tribunal calificador será o que establece para os órganos colexiados a Lei 40/2015, do 1 de outubro, de réxime xurídico do sector público.
• Desenvolvemento das probas:
Convócanse os/as aspirantes que figuran na listaxe de admitidos para a realización das probas, que terán lugar o vindeiro día 23 de febreiro de 2019, na sede da Academia Galega de Seguridade Pública, sita na avenida da Cultura, s/n, A Estrada.
Proba de coñecementos: ás 12.00 horas.
Proba psicolóxica: ás 13.30 horas.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como bolígrafo de cor azul.
A Estrada, 11 de febreiro de 2019
RESOLUCIÓN do 11 de febreiro de 2019, da Secretaría Xeral Técnica da Consellería de Cultura e Turismo, pola que se dá publicidade dos convenios de colaboración subscritos por esta consellería no terceiro cuadrimestre do ano 2018.
Consellería de Cultura e Turismo — III. Outras disposicións — 19/02/2019

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo 1
Dar publicidade á relación dos convenios subscritos pola Consellería de Cultura e Turismo nos meses de setembro, outubro, novembro e decembro do ano 2018, que se incorpora como anexo I a esta resolución.
Artigo 2
Así mesmo, e para os efectos de completar a Resolución do 19 de novembro de 2018, da Secretaría Xeral Técnica da Consellería de Educación, Universidade e Formación Profesional, pola que se dá publicidade dos convenios de colaboración subscritos no segundo cuadrimestre do ano 2018 (DOG núm. 227, do 28 de novembro), dáse publicidade dos convenios de colaboración pendentes de publicar subscritos no segundo cuadrimestre de 2018 por esta consellería, que se incorpora como anexo II a esta resolución.
Santiago de Compostela, 11 de febreiro de 2019
RESOLUCIÓN do 7 de febreiro de 2019 pola que se publican as subvencións concedidas ao abeiro da Orde do 18 de abril de 2018 pola que se establecen as bases reguladoras para a concesión de axudas para a adquisición de vehículos taxi adaptados a persoas con mobilidade reducida (Eurotaxi) e se convocan para o exercicio 2018.
Consellería de Infraestruturas e Mobilidade — III. Outras disposicións — 19/02/2019

No
Diario Oficial de Galicia
núm. 84, do 2 de maio de 2018, publicouse a Orde da Consellería de Infraestruturas e Vivenda do 18 de abril de 2018 pola que se establecen as bases reguladoras para a concesión de axudas para a adquisición de vehículos taxi adaptados a persoas con mobilidade reducida (Eurotaxi), e se convocan para o exercicio 2018.
O crédito existente para a concesión das axudas previstas na dita orde foi ampliado mediante a Orde da Consellería de Infraestruturas e Mobilidade do 9 de outubro de 2018 (
Diario Oficial de Galicia
núm. 199, do 18 de outubro).
Unha vez rematada a tramitación de todas as solicitudes que se presentaron, e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Publicar como anexo as subvencións concedidas no ano 2018 para a adquisición de vehículos taxi adaptados a persoas con mobilidade reducida (Eurotaxi).
Santiago de Compostela, 7 de febreiro de 2019
Os importes totais foron outorgados para adquisición de vehículos taxi adaptados a persoas con mobilidade reducida.
RESOLUCIÓN do 6 de febreiro de 2019 pola que se publican as subvencións concedidas ao abeiro da Orde do 9 de abril de 2018 pola que se establecen as bases reguladoras para conceder axudas para a formación no ámbito do transporte por estrada en Galicia para o ano 2018.
Consellería de Infraestruturas e Mobilidade — III. Outras disposicións — 19/02/2019

No
Diario Oficial de Galicia
nº 80, do 25 de abril de 2018, publicouse a Orde da Consellería de Infraestruturas e Vivenda do 9 de abril de 2018 pola que se establecen as bases reguladoras para conceder axudas para a formación no ámbito do transporte por estrada en Galicia, e se procede á súa convocatoria para o ano 2018.
Unha vez rematada a tramitación de todas as solicitudes que se presentaron, e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Publicar como anexo as subvencións concedidas no ano 2018 para a formación no ámbito do transporte por estrada en Galicia.
Santiago de Compostela, 6 de febreiro de 2019
Os importes totais foron outorgados para o financiamento dos plans formativos presentados polos beneficiarios.
CORRECCIÓN DE ERROS. Resolución do 15 de xaneiro de 2019, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 12 de decembro de 2017 pola que se establecen as bases reguladoras das axudas para paliar os danos producidos polo lobo e se convocan para o ano 2018.
Consellería de Medio Ambiente, Territorio e Vivenda — III. Outras disposicións — 06/02/2019

Advertido erro na citada resolución, publicada no Diario Oficial de Galicia número 17, do 24 de xaneiro de 2019, cómpre efectuar a seguinte corrección:
Na páxina 4398, na fila 40 do anexo, onde di:
Debe dicir:
CORRECCIÓN DE ERROS. Resolución do 15 de xaneiro de 2019, da Xerencia de Xestión Integrada de Santiago de Compostela, pola que se anuncia a designación das asociacións de pacientes que forman parte do Consello Asesor de Pacientes da Área de Santiago de Compostela e A Barbanza.
Servizo Galego de Saúde — III. Outras disposicións — 07/02/2019

Advertidos erros na citada resolución, publicada no Diario Oficial de Galicia número 19, do 28 de xaneiro de 2019, procédese á corrección dos ditos erros, de modo que:
Onde di:
Debe dicir:
EXTRACTO da Orde do 20 de decembro de 2018 pola que se establecen as bases reguladoras para a concesión, en réxime de concorrencia competitiva, de subvencións a entidades locais de Galicia para o equipamento e mellora das instalacións e locais utilizados para a realización de actividades culturais, e se convocan para o ano 2019.
Consellería de Cultura e Turismo — III. Outras disposicións — 07/02/2019

BDNS (Identif.): 437724.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiaria
Os concellos de Galicia, mediante solicitude individual ou mediante xestión compartida, a través da solicitude conxunta de agrupación ou asociación de concellos; as mancomunidades de concellos e consorcios locais de Galicia constituídos exclusivamente por concellos; así mesmo, poderán ser beneficiarias as entidades resultantes dunha fusión municipal.
As entidades relacionadas deberán ser titulares dos locais culturais para os cales se solicitan as axudas, e os locais culturais deberán contar cunha programación cultural estable ao longo do ano ou prestar un servizo público cultural de carácter continuado, agás no caso de locais cuxo proxecto supoña a súa posta en funcionamento.
Segundo. Finalidade
Continuar co labor de mellorar a infraestrutura dos equipamentos culturais co fin de dotar dos medios necesarios para que as entidades locais comprometidas coa acción cultural poidan executar os seus programas culturais, así como contar coas oportunas infraestruturas que lles permitan a adecuada realización das actividades culturais que promovan, garantindo o servizo público que prestan á cidadanía.
Terceiro. Bases reguladoras
Orde do 20 de decembro de 2018 pola que se establecen as bases reguladoras para a concesión, en réxime de concorrencia competitiva, de subvencións a entidades locais de Galicia para o equipamento e mellora das instalacións e locais utilizados para a realización de actividades culturais, e se convocan para o ano 2019.
Cuarto. Importe
Para a concesión das subvencións convocadas destinarase un crédito de total 500.000,00 € con cargo á aplicación orzamentaria 11.20.432B.760.0.
A axuda máxima por beneficiario que concederá a consellería será de 30.000,00 € que, en ningún caso, poderá superar o 90 % do orzamento total do proxecto subvencionable. Este importe de 30.000,00 € ascenderá a 35.000,00 € cando se trate de solicitudes conxuntas, é dicir, solicitudes presentadas conxuntamente por máis dunha entidade local baixo calquera fórmula (agrupación, asociación, mancomunidade, fusión ou calquera outra similar). O importe máximo destas axudas non poderá, en ningún caso, superar o custo das actividades que desenvolvan as entidades beneficiarias.
Quinto. Prazo de presentación de solicitudes
Un mes desde o día seguinte ao da publicación deste extracto no Diario Oficial de Galicia.
Santiago de Compostela, 20 de decembro de 2018
EXTRACTO da Orde do 31 de decembro de 2018 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2019 e 2020.
Consellería de Economía, Emprego e Industria — III. Outras disposicións — 07/02/2019

BDNS (Identif.): 438032.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na base de datos nacional de subvencións (http://www.pap.minhap.gob.es/bdnstrans).
Primeiro.
Entidades beneficiarias
– As asociacións de entidades de economía social.
– Os concellos de Galicia e as áreas metropolitanas, mancomunidades de municipios e os consorcios locais.
– As cámaras de comercio.
– As universidades.
– As fundacións e asociacións, e as organizacións profesionais, empresariais e sindicais.
As entidades beneficiarias deben ter formalizada a súa adhesión á Rede Eusumo mediante a subscrición de convenio de colaboración coa Consellería de Economía, Emprego e Industria, nos termos previstos no artigo 13 do Decreto 225/2012, do 15 de novembro, polo que se crea a Rede Eusumo para o fomento do cooperativismo e da economía social e se regula o seu funcionamento, con anterioridade á publicación da orde de convocatoria.
Segundo.
Obxecto e finalidade
Realizar actividades de promoción e impulso do cooperativismo e da economía social.
Terceiro.
Bases reguladoras
Orde do 31 de decembro de 2018 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2019 e 2020.
Cuarto.
Contía
O orzamento total ascende a seiscentos trinta e tres mil corenta e cinco euros (633.045,00  €), distribuído en dúas anualidades: anualidade 2019, 178.045,00 €; anualidade 2020, 455.000,00 €.
Quinto.
Prazo de presentación de solicitudes
O prazo xeral para a presentación das solicitudes de axuda é dun mes contado a partir do día seguinte ao da publicación da convocatoria no
Diario Oficial de Galicia
.
Sexto.
Outros datos
Unha vez acreditada a aceptación da subvención e logo de solicitude, poderase facer efectivo en concepto de pagamento anticipado ata un 80 % do importe da subvención.
Santiago de Compostela, 31 de decembro de 2018
EXTRACTO da Orde do 31 de decembro de 2018 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2019.
Consellería de Economía, Emprego e Industria — III. Outras disposicións — 07/02/2019

BDNS (Identif.): 438012.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro.
Entidades beneficiarias
– As asociacións de cooperativas e de sociedades laborais para as actuacións previstas no programa I.
– As asociacións de centros especiais de emprego e empresas de inserción laboral para as actuacións previstas no programa II.
Segundo.
Obxecto e finalidade
Sufragar os gastos de organización interna e funcionamento das entidades representativas da economía social de Galicia, a través dos seguintes programas de axudas:
– Programa I - Fomento e consolidación das asociacións de cooperativas e de sociedades laborais.
– Programa II - Fomento e consolidación das asociacións de centros especiais de emprego e empresas de inserción laboral.
Terceiro.
Bases reguladoras
Orde do 31 de decembro de 2018 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2019.
Cuarto.
Contía
O orzamento total ascende a douscentos noventa mil euros (290.000,00 euros) e a distribución de créditos por programas é a seguinte: programa I, 230.000,00 euros; programa II, 60.000,00 euros.
Quinto.
Prazo de presentación de solicitudes
O prazo xeral para presentar as solicitudes de axuda é dun mes, contado a partir do día seguinte ao da publicación da convocatoria no
Diario Oficial de Galicia.
Sexto.
Outros datos
Para os dous programas, unha vez acreditada a aceptación da subvención e logo de solicitude, poderase facer efectivo en concepto de pagamento anticipado ata un 80 % do importe da subvención.
Santiago de Compostela, 31 de decembro de 2018
ORDE do 25 de xaneiro de 2019 pola que se fixa o prezo privado para a venda ao público dunha publicación editada pola Escola Galega de Administración Pública.
Vicepresidencia e Consellería de Presidencia, Administracións Públicas e Xustiza — III. Outras disposicións — 07/02/2019

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, a consellería correspondente remitiralle á de Economía e Facenda o proxecto normativo xunto coa memoria económica na que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Escola Galega de Administración Pública e logo do informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Escola Galega de Administración Pública que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de xaneiro de 2019
La Administración local de Corcubión, Muros y Noia en el siglo XVIII. 20 €.
RESOLUCIÓN do 27 de decembro de 2018 pola que se dá publicidade dunha encomenda de xestión, para o ano 2019, pola que se encarga á empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para a análise, xestión e control de expedientes de produtores e xestores de residuos e a implantación, xestión, execución e seguimento das liñas estratéxicas do PXRUG 2010-2022 e do Plan de xestión de residuos industriais de Galicia 2016-2022 (Priga).
Consellería de Medio Ambiente, Territorio e Vivenda — III. Outras disposicións — 07/02/2019

1. Encomenda de xestión.
– Actividade. A encomenda comprende o servizo técnico cualificado para a análise, xestión e control de expedientes de produtores e xestores de residuos e a implantación, xestión, execución e seguimento das liñas estratéxicas do PXRUG 2010-2022 e do Plan de Xestión de Residuos Industriais de Galicia 2016-2022 (Priga).
– Natureza e alcance da xestión encomendada. Esta encomenda ten natureza intersubxectiva, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia. O período de execución comeza o 1 de xaneiro de 2019, sendo o prazo máximo o 31 de decembro de 2019 ou ata a total execución das unidades orzamentadas.
– Importe e modalidade de financiamento. O importe da encomenda ascende á cantidade dun millón cento un mil cento setenta e un euros con oitenta céntimos (1.101.171,80 €) con cargo aos orzamentos da Comunidade Autónoma de Galicia para o ano 2019, aplicación orzamentaria 07.02.541D.640.
Santiago de Compostela, 27 de decembro de 2018
RESOLUCIÓN do 27 de decembro de 2018 pola que se dá publicidade dunha encomenda de xestión, para o ano 2019, pola que se encarga á empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para a predición e difusión climatolóxica, o seguimento do estado químico e ecolóxico das augas, o control da calidade do aire e o cambio climático.
Consellería de Medio Ambiente, Territorio e Vivenda — III. Outras disposicións — 07/02/2019

1. Encomenda de xestión.
– Actividade. A encomenda comprende o servizo técnico cualificado para a predición e difusión climatolóxica, o seguimento do estado químico e ecolóxico das augas, o control da calidade do aire e o cambio climático.
– Natureza e alcance da xestión encomendada. Esta encomenda ten natureza intersubxetiva, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia. O período de execución comeza o 1 de xaneiro de 2019, sendo o prazo máximo o 31 de decembro de 2019 ou ata a total execución das unidades orzamentadas.
– Importe e modalidade de financiamento. O importe da encomenda ascende á cantidade de dous millóns seiscentos mil cento sesenta e sete euros con corenta e sete céntimos (2.600.167,47 €) con cargo aos orzamentos da Comunidade Autónoma de Galicia para o ano 2019, aplicación orzamentaria 07.02.541D.640.
Santiago de Compostela, 27 de decembro de 2018
RESOLUCIÓN do 27 de decembro de 2018 pola que se dá publicidade dunha encomenda de xestión, para o ano 2019, pola que se encarga á empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para o control, xestión e análise de proxectos e actividades relacionadas cos procedementos de avaliación ambiental e coa autorización ambiental integrada.
Consellería de Medio Ambiente, Territorio e Vivenda — III. Outras disposicións — 07/02/2019

1. Encomenda de xestión.
– Actividade. A encomenda comprende traballos de avaliación ambiental estratéxica, de avaliación de impacto ambiental, de tramitación da autorización ambiental integrada, así como traballos técnicos vinculados coa calidade dos solos.
– Natureza e alcance da xestión encomendada. Esta encomenda ten natureza intersubxetiva, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia. O período de execución comeza o 1 de xaneiro de 2019, sendo o prazo máximo o 31 de decembro de 2019 ou ata a total execución das unidades orzamentadas.
– Importe e modalidade de financiamento. O importe da encomenda ascende á cantidade de novecentos cincuenta e seis mil trescentos sesenta e dous euros con cincuenta e nove céntimos (956.362,59 €) con cargo aos orzamentos da Comunidade Autónoma de Galicia para o ano 2019, aplicación orzamentaria 07.02.541D.640.
Santiago de Compostela, 27 de decembro de 2018
CORRECCIÓN DE ERROS. Resolución do 11 de decembro de 2018 pola que se aproban as bases reguladoras das subvencións para a creación, mellora e ampliación de pequenas infraestruturas para proxectos de biomasa destinadas a particulares e cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, se anuncia a convocatoria anticipada para o ano 2019 e se procede á selección das entidades colaboradoras que participarán na xestión destas subvencións (IN421H, IN421I).
Axencia Instituto Enerxético de Galicia — III. Outras disposicións — 11/02/2019

Advertidos erros na dita resolución, publicada no
Diario Oficial de Galicia
número 4, do 7 de xaneiro de 2019, cómpre facer a seguinte corrección:
Na páxina 629, artigo 21, número 3, letra d), onde di: «Rateo investimento/potencia da instalación (ata 10 puntos). Avaliarase en relación aos rateos de investimento máximo elixible por potencia do proxecto segundo bases. Outórganse 0 puntos aos proxectos cuxo rateo investimento/potencia supere un 120 % do custo máximo elixible que lle corresponde polas súas características e a puntuación máxima para aqueles cuxo rateo sexa inferior ao 80 % do custo máximo elixible. O resto dos proxectos puntuaranse proporcionalmente.», debe dicir: «Rateo investimento/potencia (ata 5 puntos). Avaliarase en relación cos rateos de investimento máximo elixible por potencia do proxecto segundo bases. Outórganse 0 puntos aos proxectos cuxo rateo investimento/potencia supere un 120 % do custo máximo elixible que lle corresponde polas súas características e a puntuación máxima para aqueles cuxo rateo sexa inferior ao 80 % do custo máximo elixible. O resto dos proxectos puntuaranse proporcionalmente.».